|  |
| --- |
| **IZVJEŠĆE O SAVJETOVANJU S JAVNOŠĆU****U POSTUPKU DONOŠENJA O D L U K E****o uvjetima, kriterijima i postupku** **za sufinanciranje Programa obnove pročelja građevina na području grada Pule****Nositelj izrade izvješća: Grad Pula - Pola, Upravni odjel za prostorno planiranje i zaštitu okoliša****Pula, 24. studeni 2021. godine** |
| Naziv akta za koji je provedeno savjetovanje s javnošću  | Odluku o uvjetima, kriterijima i postupku za sufinanciranje Programa obnove pročelja građevina na području grada Pule |
| **Naziv tijela nadležnog za izradu nacrta / provedbu savjetovanja**  | Upravni odjel za prostorno planiranje i zaštitu okoliša |
| **Razlozi za donošenje akta i ciljevi koji se njime žele postići uz sažetak ključnih pitanja** | Zbog izrazito lošeg stanja graditeljskog fonda na području Grada Pule, već je 2002. godine Gradsko vijeće Grada Pule donijelo Odluku o uvjetima i načinu izrade i realizacije programa održavanja, odnosno rekonstrukcije građevina u Gradu Puli („Službene novine“ Grada Pule br. 7/02 i 1/04). Temeljem navedene Odluke, narednih se godina donosio Program održavanja kojim su, putem pojedinačnih prijava, utvrđivani zahvati uređenja pojedinih vanjskih dijelova građevina, odnosno pročelja i krovova. U godinama koje su slijedile, a slijedeći kontinuiranu potrebu obnove graditeljskog fonda program obnove građevina, pod popularnim nazivom “Dolcevita”, kroz različite forme sufinanciranja slijedio je dinamičke procese potreba obnove u gradu i mijenjao se sukladno novim potrebama i stečenom iskustvu, a u smislu postizanja što bolje funkcionalnosti, ujedno poštujući aktualne prioritete. Tako je i sada u fazi provođenja Javni poziv temeljen na Odluci o uvjetima, kriterijima i postupku za sufinanciranje Programa obnove građevina na području grada Pule („Službene novine“ broj 5/18 i 5/19).Uspješna realizacija programa „Dolcevita“ bazira se na međusobnoj suradnji Grada i pulskih upravitelja zgrada, stoga se na redovnoj bazi odvijaju konzultacije s upraviteljima, osluškuju realne potrebe na terenu s kojima se isti susreću, a postojeći program obnove građevina dinamično se prilagođava radi što učinkovitijeg rješavanje aktualne problematike u praksi. Od donošenja posljednje Odluke znatno se promijenilo stanje na tržištu koje je uvjetovalo brojna poskupljenja materijala i povećanje cijena za izvođenja radova, pa je naglasak promjene u prijedlogu odluke upravo u tom smjeru kao i u pojednostavljivanju same procedure, sve s ciljem postizanja znatnog povećanja broja obnovljenih građevina u narednom periodu, a u skladu s utvrđenjem da je očuvanje i obnova građevina od interesa za Grad Pulu a zbog važnosti očuvanja povijesnog i arhitektonskog identiteta grada. |
| **Objava dokumenata za savjetovanje** **Razdoblje provedbe savjetovanja**  | https://www.pula.hr/hr/novosti/detail/22559/zapocelo-savjetovanje-o-prijedlogu-odluke-o-uvjetima-kriterijima-i-postupku-za-sufinanciranje-programa-obnove-procelja-gradjevina-na-podrucju-grada-pule/ |
| Internetsko savjetovanje s javnošću provedeno je u razdoblju od 15. listopada 2021. do 15. studenog 2021. godine. |
| **Pregled osnovnih pokazatelja uključenosti savjetovanja s javnošću**  | U za to propisanom roku zaprimljeno je 5 prijedloga. |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje**  | 1. **PRIJEDLOG, Antonio Čavlović, zaprimljen 15.10.2021.**

Lijep pozdrav, htio bih dobit više informacija kome se obratiti nakon što pročitam sve potrebne dokumente sa e-konzultacija na vašoj službenoj web stranici. Radi se o zgradi u ulici Uspon na Kaštel nadomak Sveučilišne knjižnice, pokraj Kino Vallia. Vjerujem da se radi o zgradi još iz vremena austro-ugarske, zgrada polako propada i bilo bi šteta ne iskoristiti ovu priliku. Već je prije bilo pokušaja, ali zgrada zahtjeva posebnu provjeru od Konzervatorskog tima, što je i bila prije ali su troškovi bili preveliki da sve stanari pokriju.Nadam se da će te biti od pomoći, **Odgovor na 1. prijedlog***Sve informacije dostupne su putem maila* *dolcevita@pula.hr* *ili na telefon 052/371-828.*1. **PRIJEDLOG, Ideaprojekta d.o.o. Pula, zaprimljen 02.11.2021.**

Poštovani,Uvidom u Prijedlog Odluke o uvjetima, kriterijima i postupku sufinanciranje Programa obnove pročelja građevina na području grada Pule, navedena je Tršćanska ulica na strani parnih brojeva u Zoni prioriteta 2. Mi kao Upravitelji Tršćanske 7, Pula, koja se nalazi na samom ulazu u Grad Puli, te koja je u nekoliko navrata bila kao ogledni primjer neodržavanih i derutnih fasada grada Pule u medijima i ostalo,molimo da se Tršćanska 7 ubaci u Zonu prioriteta 1, iz razloga kompleksnosti izrade i samog projekta, a potom i radova koji će svakako koštati, kao i same pozicije i kulturne vrijednosti navedenog objekta.**Odgovor na 2. prijedlog***Prijedlog se prihvaća, Tršćanska 7 se uvodi u Zonu prioriteta 1.*1. **PRIJEDLOG, Sanja Linardon, zaprimljen 05.11.2021.**

Poštovani, kao građanka Grada Pule svakako sam za obnovu centra Grada kako bi grad posao reprezentativno mjesto za svih nas.Međutim smatram da bi odlukom trebalo definirat sufinanciranje : 1. na način da se definira udio poslovnih prostora, te prostora za najam ( apartmani) u sklopu svake zgrade koja se prijavljuje na ovakav način sufinanciranja te u zgradama gdje je velik udio prostora za najam smanjit iznos sufinanciranog dijela.2. temeljem analize cijena na tržištu definirat cijenu obnove "normalne fasade" i sufinancirat udio za troškove radova nastale radi uvjeta od strane Konzervatorskog odijela.Obnovom pročelja značajno se povećava i sama vrijednost građevine na kojoj se takvi radovi izvode te bi vlasnici trebali biti svjesni i tog- što vjerujem da i jesu.  Zašto bi proračun Grada služio kako bi se povećala vrijednost tuđe imovine? I to imovine na kojima ljudi jako dobro zarađuju?  Svjesna sam da postoje  i izuzeci, odnosno pravi stanaru unutar tih zona i treba bit solidaran s njima ali iskreno smatram da su u manjini. Obnova fasada i ulaganje u održavanje građevina zakonska je obaveza svakog vlasnika i ne bi se trebala poticati na ovakav način, dapače neodržavanje bi se trebalo kažnjavati ali kako je to vrlo nepopularan politički alat ne vjerujem da će ova vlast kao ni prethodna posegnut za time. Ostaje za čekat da i ostalim smrtnicima Grad obnovi fasadu, zamijeni stolariju, uredi okućnicu itd. **Odgovor na 3. prijedlog** *Za prijedlog sufinanciranja definiran pod brojem 1 dajemo pojašnjenje da su svi korisnici poslovnih prostora u starogradskoj jezgri obveznici plaćanja spomeničke rente. Temeljem Zakona o zaštiti i očuvanju kulturnih dobara (NN*[*69/99*](https://www.zakon.hr/cms.htm?id=223)*,*[*151/03*](https://www.zakon.hr/cms.htm?id=224)*,*[*157/03*](https://www.zakon.hr/cms.htm?id=225)*,*[*100/04*](https://www.zakon.hr/cms.htm?id=226)*,*[*87/09*](https://www.zakon.hr/cms.htm?id=227)*,*[*88/10*](https://www.zakon.hr/cms.htm?id=228)*,*[*61/11*](https://www.zakon.hr/cms.htm?id=229)*,*[*25/12*](https://www.zakon.hr/cms.htm?id=230)*,*[*136/12*](https://www.zakon.hr/cms.htm?id=231)*,*[*157/13*](https://www.zakon.hr/cms.htm?id=609)*,*[*152/14*](https://www.zakon.hr/cms.htm?id=1673)*,*[*98/15*](https://www.zakon.hr/cms.htm?id=12778)*,*[*44/17*](https://www.zakon.hr/cms.htm?id=18039)*,*[*90/18*](https://www.zakon.hr/cms.htm?id=32479)*,*[*32/20*](https://www.zakon.hr/cms.htm?id=43443)*,*[*62/20*](https://www.zakon.hr/cms.htm?id=44587)*,*[*117/21*](https://www.zakon.hr/cms.htm?id=50296)*). Sredstva uplaćena u proračun po toj osnovi koriste se namjenski ,upravo za uređenje kulturnih dobara, pa tako i uređenje zgrada u zaštićenoj kulturno – povijesnoj cjelini.* *Za Prijedlog sufinanciranja definiran pod brojem 2 dajemo pojašnjenje da su troškovi obnove građevina koje su predmet predloženog programa veći za predmetne građevine ne samo u dijelu izvođenja radova, već i ishođenju dokumentacije, potrebnih pripremnih radnji za istu i dr., stoga je pripadajući postotak sufinanciranja obnove pročelja ako se uzme u obzir cjelokupan trošak obnove realno manji. Ipak, napominjemo da, program je izmijenjen, u odnosu na prethodni te se više ne sufinancira obnova krova koja je, što je u skladu s vašim navodima, obaveza suvlasnika.**Obnova pročelja građevina koje su predmet ovog Programa od važnosti za očuvanje povijesnog i arhitektonskog identiteta grada te od interesa za Grad Pulu, a upravo predloženim propozicijama se nastoji to i realizirati, stoga se ovaj prijedlog ne prihvaća.*1. **PRIJEDLOG, Castrum Pula 97 d.o.o., zaprimljen 08.11.2021.**

Poštovani,U nastavku prijedlozi za dopunu Programa obnove pročelja građevina na području grada Pule po javnom savjetovanju od strane Castrum Pula 97 d.o.o.1. Predlaže se da se uvrsti u Program sufinanciranje obnove krova (sastavni dio krova je i krovni vijenac kao i horizontalni oluci te kod propustanja krova i dotrajalih oluka dolazi do propustanja vode koja se slijeva po pročelju te uništava obnovljeno pročelje)2. Predlaže se da se uvrsti u Program sufinanciranje oba i/ili više zasebnih ulaza (ako arhitektonska cjelina ima dva i/ili više ulaza da svaki ulaz može dobiti zasebno sufinanciranje). U praksi može biti i više upravitelja.3. Predlaže se da se uvrsti u Program sufinanciranje oba pročelja uglovnih zgrada (ako jedno pročelje uglovne zgrade spada u Zonu prioriteta, a drugi dio pročelja ne spada, predlaže se da se oba pročelja građevine uvrste u Zonu prioriteta po pitanju sufinanciranja)Predlaže se da se uvrsti u predmetni Program dopuna članka 17. po pitanju produljenja roka o izvršenju radova obnove građevine (radove treba izvršiti u roku od 12 mjeseci od potpisivanja Ugovora o sufinanciranju - predlaže se mogućnost produljenja roka iz opravdanih razloga uvjetovanima višom silom)**Odgovor na 4. prijedlog** *Predmet ovog predloženog Programa jest obnova pročelja, stoga su suvlasnici u obavezi rješavati obnovu krova. Kako vjenci i oluci čine sastavni dio pročelja, isti su prihvatljivi za sufinanciranje u sklopu Programa. Da bi osigurali odgovornost suvlasnika i upravitelja da se pročelja obnavljaju isključivo ako je krov u redu i ne može izazvati posljedice koje navodite na obnovljenom pročelju, uvodimo u akt dodatno traženje, da se kod predaje Zahtjeva za nadoknadom sredstava dostavi izjava upravitelja / vlasnika da je krov obnovljene građevine u dobrom stanju, te da ne može ni u kom slučaju oštetiti tek obnovljeno pročelje. U Prijedlogu odluke nije jasno definirano da li se obnova sufinancira po ulazima ako se radi o velikoj arhitektonskoj cjelini, stoga zahvaljujemo na prijedlogu. Prijedlog se prihvaća, u akt ćemo uvrstiti pojašnjenje. Obnova arhitektonske cjeline, kada su u pitanju zgrade s više ulaza može se provoditi parcijalno, po pojedinom ulazu, ukoliko ulaz ima sam za sebe sve elemente odvojene zgrade, iako vizualno pročelje pripada većoj arhitektonskoj cjelini. Ostale propozicije sufinanciranja ostaju istovjetne. Prijedlog za sufinanciranje uglovnih zgrada se ne prihvaća zbog dosljednosti provođenja Programa sufinanciraju, a to je sukladno smještaju pročelja, i propozicijama koje taj smještaj uvjetuje.**Ipak, zahvaljujemo na prijedlogu, u akt ćemo uvrstiti pojašnjenje da se sufinanciranje uglovnica koje su svojim uličnim pročeljima smještene u različitim područjima sufinanciraju do maskimalnog iznosa koji čini srednju vrijednost maskimalnih iznosa za ta područja, odnosno u postotku koji čini srednju vrijednost. Vrijeme trajanja ugovora je definirano na 12 mjeseci, obzirom se prilikom sklapanja istog dostavlja već sklopljen ugovor s izvođačem radova s definiranim rokom za izvođenje radova, stoga nema potrebe za produljenjem, iako u svakom ugovoru o sufinanciranju se daje pogućnost aneksiranja na traženje korisnika sredstava, naravno ukoliko su razlozi opravdani i argumentirani.*1. **PRIJEDLOG, Ivana Džombić zaprimljen 10.11.2021.**

Poštovani, vidjeli smo vašu objavu u javnim glasilima te preko EKI Inženjeringa.Voljeli bismo znati što bi trebalo da proširite područje obnove pročelja na cijelu 0 zonu, a koja se nekada smatrala do kraja Marulićeve, pa čak i do kraja Nazorove (kao centar Grada). Naime mi smo predstavnici zgrade koja je sagrađena 1892, koja ima volte, vitice, vrata i ukrase iz Austrougarske, kojoj Grad uvjetuje oblikovanje, spadamo u centar grada, a ne ulazimo u sufinanciranje. I tako iz godine u godinu, u ovom dijelu grada se ništa ne radi. Nadamo se da bi nas nova vlast mogla saslušati jer stara nije. Zgrada je divna, povijesna, i ima duha, ali popravak takve fasade je previsok jer je uvjetovan Posebnim uvjetima oblikovanja.Molimo da vidite ako ima prostora da ovu našu zgradu uključite u projekat, jer osim toga, u zadnjih nekoliko godina ovdje je postalo i dosta turistički nastrojeno.Zgrada je na adresi Marulićeva 22, Pula**Odgovor na 5. prijedlog** *Obzirom je cijelo područje grada prihvatljivo za sufinanciranje ukoliko predmetna zgrada zadovoljava propozicije uvjetovane Programom ista može biti predmet sufinanciranja, neovisno o smještaju unutar gradskog područja.*1. **PRIJEDLOG, Denis Peloza zaprimljen 15.11.2021.**
2. e-mail

Poštovani, pažljivim čitanjem obrazloženja i prijedloga Odluke za obnovu pročelja, postoje određene nedoumice:- Donesena je nova Odluka o komunalnom redu kojom su značajno obuhvaćene i obveze održavanja odnosno uređenja pročelja zagrada, a za nepoštivanje propisuju se i prekršajne odredbe, na specifičan način ispada kako se radi o posredno izuzetno povezanim aktima vezano problematiku pročelja. Grad Pula obiluje nizom ulica u kojima prevladavaju zgrade iz doba vladanja austrougarske ili talijanske monarhije, tako npr. navodim primjer Verude (Budicinove, Tomasinijeve, Negrijeve ili sličnih ulica koje prema navedenom prijedlogu odluke ne ulaze u Zonu prioriteta 2, niti je predviđena npr. Zona prioriteta 3 odnosno nije jasno da li bi (su)vlasnici takvih građevina stječu pravo podnošenja prijave na Javni poziv ili su u tom slučaju na neki način i diskriminirani u odnosu na predloženo te u odnosu na (su)vlasnike koji su istovremeno u nekom obliku neposredni suvlasnici sa nekretninama u vlasništvu Grada Pula. Dakle nije jasno da li će prijava biti omogućena ali možda neće biti omogućena direktna obrada za obnovu odnosno tražilo bi se ishođenje mišljenja stručnog povjerenstva. - Da li uopće građevine koje nisu u Zoni prioriteta 1 ili 2 ostvaruju pravo prijave na Javni poziv, naime Zone prioriteta su ograničene ulicama a u tekstu se jasno spominju građevine izvan zaštićene kulturno - povijesne cjeline izvan Zona prioriteta a nalaze se na području grada, a nalaze se na itekako važnim prometnim pravcima , te istovremeno spadaju u kategoriju građevinskom naslijeđa- Mišljenja sam kako je potrebno omogućiti pravo prijave i za (su)vlasnike takvih objektima, obzirom da iste ispunjavaju uvjete, unošenjem u Zonu prioriteta ili unošenjem potrebite stručne procjene i specifičnosti koje zapravo ne ovise o Zoni prioriteta , već prioritet prava takve prijave stjecale bi svojom tipologijom i značajem važne iako su smještene izvan Zona 1 i 2, čime bi se sigurno i potakla konkurentnost i veći broj prijava na Javni poziv. - Pojednostavljuje se prijava i dokumentacija za građevine izvan zaštićene kulturno - povijesne cjeline na način da se već Odlukom propisuju opća pravila oblikovanja, a od dokumentacije dostatan je elaborat obnove s pripadajućim troškovnikom. ( u obrazloženju se navodi takav tekst, pa ostaje nejasno da li npr. objekti u Budiccinovoj ili Tomasinijevoj imaj prava prijave. 1. e-mail

Poštovani, u privitku dodatka mojem prethodnom komentaru, molio bih pojašnjenje o sljedećem:-DA LI ĆE  PREDMETNE ZGRADE IZ PRIMJERA U PRIVITKU  uopće zadovoljavati pravo za prijavu i da li uopće prethodno pokušati zadovoljiti sve propisane uvjete koji budu predviđeni u Javnom pozivu, odnosno da li će u opće imati priliku postupati prema članku 7. Prijedloga Odluke????- da li će u slučaju ovakvih građevina (zgrada) biti omogućena prijava na Javni poziv ili će takve zgrade obzirom na lokaciju biti unaprijed isključene iz takvog prava, odnosno na njih se neće odnositi pojednostavljenje postupka pa bi iz razloga ne ulaska  u Zonu 2 ili neku određenu kategoriju prioriteta ostale izvan obuhvata ili bi postojali ograničavajući elementi za pristupanje Javnom pozivu. Naravno moguće je kako se planira drugi oblik projekta koji bi se specifično odnosio na te građevine, ali svakako po meni nije sporno kako  dvije zgrade dostavljene kao primjer  u privitku planirane u projektu Tisuću Fasada, ispunjavaju uvjete unesene u tekst odluke, te nije jasno da li ih Odluka o nerazvrstavanju zapravo  isključuje iz punog ili djelomičnog   **PRIORITETA, ali ih istovremeno to stavlja u poziciju olakšica ili olakotnih činjenica prilikom primjene Odluke o komunalnom redu, pa time ulazimo u zonu problematike više razine i strateških  pitanja izostanka prilagođenog  i ekonomski održivog racionalnog, reguliranog ili socijalnog stanovanja.**1. e-mail

Poštovani, u nastavku je tekst gdje me pročelnica KO gdja. Limoncin Toth jasno upućuje prema Grad Pula, dakle radi se o primjeru zgrade koja potpada pod građevinsko naslijeđe i postoje uvjeti uređenja, a kasnije primljenim dopisom iz ureda Grada Pule navodi se mogućnost  prijave na projekt „Dolcevita“ -------- Izvorna poruka --------Šalje: Lorella Limoncin-Toth <Lorella.Limoncin-Toth@min-kulture.hr> Datum: 26. 08. 2020. 13:19 (GMT+01:00) To: dpeloza@asl91.hr Predmet:  Poštovana, Vila koju navodite nije zaštićeno kulturno dobro rješenjem MK niti je unutar zone kulturno-povijesne cjeline. Vila potpada pod određeni režim zaštite prema GUP-u. Molim da se za posebne uvjete obratite Grdu Puli, Odsjeku za prostorno planiranje i graditeljsko nasljeđe.S poštovanjem,*Lorella Limoncin Toth, dipl. pov. umj.**pročelnica***Odgovor na 6. prijedlog** *Kako je u samom naslovu Prijedloga odluke istaknuto, Program obnove pročelja provodi se za područje cijelog grada, pa stoga predmet sufinanciranja može biti zgrada smještena u bilo kojem dijelu grada. Razlike u prijavi uvjetovane su razlikom u nadležnosti (Konzervatorski odjel je nadležan za područje zaštićene kulturno povijesne cjeline grada Pule i pojedinačno zaštićenih građevina, dok je za preostalo područje grada nadležan Odsjek za prostorno planiranje i graditeljsko nasljeđe Grada Pule), a razlike u sufinanciranju uvjetovane su smještajem unutar gradskog područja. Zgrade, čije ste fotografije dostavili u privitku (vidi prilog 1 ovom Izvješću) prijavljuju se sukladno propozicijama članka 9, a obzirom na izgled i vrijeme gradnje ne bi trebalo biti razloga da se njihovo sufinanciranje ne odobri ukoliko se i sve ostale uvjetovane propozicije zadovolje, odnosno prijava ispravno izvrši. Ipak svemu navedenom treba prethoditi pozitivno mišljenje Povjerenstva.* |
| **Troškovi provedenog savjetovanja** | Za provedbu javnog savjetovanja nisu utrošena financijska sredstva. |